recursal/SuperWikiNEXT-32B huggingface dataset:
**கியுரிம்** *(Guirim)* என்பது இந்தியாவின் கோவா மாநிலத்தின் வடக்கு கோவா மாவட்டத்தில் இருக்கும் ஒரு  கணக்கெடுப்பில் உள்ள ஊராகும்.

புவியியல் அமைப்பு
-----------------

15.58°வடக்கு மற்றும் 73.80°கிழக்கு என்ற அடையாள ஆள்கூறுகளில் கியுரிம் நகரம் பரவியுள்ளது. மேலும் கடல் மட்டத்தில் இருந்து சராசரியாக 7 மீட்டர் உயரத்தில் இந்நகரம் உள்ளது

மக்கள் தொகையியல்
----------------

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி கியுரிம் நகரின் மொத்த மக்கள் தொகை 6,371 ஆகும்.  இம்மக்கள் தொகையில் 51% பேர் ஆண்கள் மற்றும் 49% பேர் பெண்கள் ஆவர். கியுரிம் நகரின் கல்வியறிவு சதவீதம் 70% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். கல்வியறிவு பெற்ற மக்களில் ஆண்கள் 75% எண்ணிக்கையும் பெண்கள் 65% எண்ணிக்கையிலும் காணப்பட்டனர். மக்கள் தொகையில் 12% பேர் ஆறு வயதிற்கு உட்பட்டவர்களாக இருந்தனர்.

மேற்கோள்கள்
-----------

1. ↑  Falling Rain Genomics, Inc - Curti
2. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலதளத்திலிருந்து பரணிடப்பட்டது எடுக்கப்பட்டது. 2008-11-01 அன்று பார்க்கப்பட்டது.
**தங்க ஆலைடுகள்** *(Gold halides)* என்பவை தங்கத்துடன் ஆலைடுகள் வினைபுரிந்து உருவாகும் சேர்மங்களைக் குறிக்கிறது.

மோனோ ஆலைடுகள்
-------------

AuCl, AuBr, மற்றும் AuI போன்ற ஒற்றை ஆலைடுகள் -X-Au-X-Au-X-Au-X-.போன்ற மாற்று நேரியல் சங்கிலிகளைக் கொண்டிருக்கும் படிகத் திண்மங்களாகும். X-Au-X பிணைப்புகளுக்கு இடையே 180 பாகை கோண அளவு காணப்படுகிறது.. 

ஒரும AuF மூலக்கூறு வாயுநிலையில் காணப்படுகிறது.

டிரை ஆலைடுகள்
-------------

தங்க டிரையையோடைடு இயற்கையில் கிடைக்கவில்லை அல்லது நிலைப்புத்தன்மை அற்றதாக இருக்கலாம். 
தங்க(III) புளோரைடு (AuF3) தனித்துவமான பலபடி திருகுச்சுழல் கட்டமைப்பைப் பெற்றுள்ளது. மூலை-பகிர்வு {AuF4} சதுரங்களால் இக்கட்டமைப்பு ஆக்கப்பட்டிருக்கும்.

பெண்டா ஆலைடுகள்
---------------

AuF5 என்ற மூலக்கூற்று வாய்ப்பாட்டைக் கொண்ட தங்கம்(V)புளோரைடு மட்டுமே தங்கம் +5 என்ற ஆக்சிசனேற்ற நிலையில் இருக்கும் சேர்மமாக அறியப்படுகிறது. பொதுவாக இது Au2F10 போன்ற இருபடி சேர்மமாகவே தோன்றும்.

மேற்கோள்கள்
-----------

1. ↑  Greenwood, Norman N.; Earnshaw, Alan (1997). *Chemistry of the Elements* (2nd ). Butterworth–Heinemann. பன்னாட்டுத் தரப்புத்தக எண்:0080379419.
2. ↑  D. Schröder; J. Hrušák; I. C. Tornieporth-Oetting; T. M. Klapötke; H. Schwarz (1994). "Neutral Gold(I) Fluoride Does Indeed Exist". *Angewandte Chemie International Edition in English* **33** (2): 212–214. doi:10.1002/anie.199402121.
**விண்டோஸ் லைவ் வினாக்களும் விடைகளும் (Windows Live QnA)** மைக்ரோசாப்டின் விண்டோஸ் லைவ் சேவைகளில் ஒன்றாகும். கூகிள் விடைகள் உடன் ஒப்பிடக்கூடியதெனினும் அதனில் இருந்து மாறுபட்டது. இதன் பிரதான போட்டியாளராக யாகூ விடைகளே இருக்குமேன எதிர்பார்க்கப் படுகின்றது.

சமூகத்தில் எவருமே வினாக்களை எழுப்பலாம் இவ்வினாக்கள் தனி ஒரு ஆராய்ச்சியாளரிடம் இல்லாமல் ஒரு சமூகத்திடம் விடப்படுகின்றது அதில் தன்னார்வலர்கள் விடைகளை அளிப்பார்கள். 
கூகிள் விடைகளைப் போன்றல்லாது இங்கே பணரீதியாக தொடர்பு எதுவும் கிடையாது. இங்கே அளிக்கப்படும் விடைகளில் சிறந்ததைத் தேர்ந்தெடுப்பார்கள். நன்றாக விடையளிப்பவர்களிற்குப் பரிசளிக்கும் சாத்தியக்கூறுகளும் காணப்படுகின்றன. 

விண்டோஸ் லைவ் தேடலுடன் ஒன்றிணைக்கப் படும் சாத்தியக்கூறுகள் இருப்பினும் இவ்விரண்டு சேவைகளிற்கும் இறுதித்திகதி இன்னமும் அறிவிக்கப் படவில்லை.

இச்சேவையானது தற்போது வெள்ளேட்டத்திலேயே உள்ளது (பீட்டா - beta).

வெளியிணைப்புக்கள்
-----------------

* விண்டோஸ் லைவ் வினாக்களும் விடைகளும் இணையத்தளம்
* விண்டோஸ் லைவ் வினாக்களும் விடைகளும் வலைப்பதிவு MSN Spaces
[*தொடர்பிழந்த இணைப்பு*]
* விண்டோஸ் லைவ் வினாக்களும் விடைகளும் சேவைக்கான முற்பதிவு் பரணிடப்பட்டது 2006-07-18 at the வந்தவழி இயந்திரம்
* "More Questions and Answers: Windows Live Answers" on LiveSide.net
[*தொடர்பிழந்த இணைப்பு*]
* "Microsoft Q&A service on the way?" பரணிடப்பட்டது 2006-07-21 at the வந்தவழி இயந்திரம்
குவாய் சிங் கொள்கலன் முனையத்தின் காட்சி
**குவாய் சுங் கொள்கலன் முனையம்** அல்லது **குவாய் சுங் கொள்கலன் முனையங்கள்** *(Kwai Tsing Container Terminals)* என்பது ஹொங்கொங், புதிய கட்டுப்பாட்டகம் பகுதியில், குவாய் சிங் மாவட்டத்தில், குவாய் சுங் நகரத்தில் கடல்வழி பொதிகள் ஏற்றுமதி மற்றும் இறக்குமதி செய்யும் கொள்கலன் முனையங்களாகும். தமிழில் கொள்கலன் துறைகள் என்றும் அழைப்பர். இந்த கொள்கலன் முனையங்கள் உலகின் முதல் தரமான தற்கால வசதிகளைக் கொண்டுள்ளன. இவை இறெம்பளர் கால்வாய் ஊடாக குவாய் சுங் மற்றும் சிங் யீ தீவு பகுதிகளில் அமைக்கப்பட்டுள்ளன.

வரலாறு
------

இறெம்பளர் கால்வாய் ஊடாக முனையம் நோக்கி செல்லும் கப்பல்கள்
குவாய் சிங் தற்கால கொள்கலன் முனையத்தின் முகப்புக் கட்டடம்
குவாய் சிங் கொள்கலன் முனையத்தின் உட்புறக்காட்சி
இரவு நேரத்திலும் துடிப்பாக இயங்கும் முனையங்கள்
இந்த கொள்கலன் முனையங்களில் 1970 ஆம் ஆண்டு நான்கு முனையங்கள் (கப்பலில் பொதிகளில் ஏற்றி இறக்கும் மேடை) கட்டப்பட்டன. இந்தக் கட்டுமானப்பணிக்கான நிலத் தேவைக்காக இரண்டு சிறிய தீவுகள் சிதறடிக்கப்பட்டு தரைமட்டமாக்கப்பட்டே இவை கட்டப்பட்டன. 1980 ஆம் ஆண்டு மேலும் இரண்டு முனையங்கள் கட்டப்பட்டு விரிவாக்கப் பெற்றது. அத்துடன் 1990 ஆம் ஆண்டு கல்லுடைப்பான் தீவு உடன் இணைக்கப்பட்டு மேலும் விரிவாக்கம் செய்யப்பட்டது. 2000 ஆம் ஆண்டு ஒன்பது முனையங்களாக விரிவடைந்தது. அதன் பின்னரெ "குவாய் சுங் கொள்கலன் முனையங்கள்" என பெயரிடப்பட்டது. இதில் ஒன்பதாவது முனையம் இரண்டு வடக்கு, கிழக்கு என இரண்டு பிரிவுகளாக உள்ளன என்பது குறிப்பிடத்தக்கது.

சிறப்பு
-------

2007 ஆம் ஆண்டின் கணிப்பின் படி உலகத்தில் துடிப்பான முனையங்களில் மூன்றாவது இடத்தில் உள்ளது. அதாவது சிங்கப்பூர் முனையம், மற்றும் சங்காய் முனையங்களுக்கு அடுத்தப்படியான துடிப்பான முனையம் இதுவாகும்.

குவாய் சுங் கொள்கலன் முனையங்கள்
-------------------------------

ஒன்பது முனையங்களும் அவற்றின் இயக்குநர்கள் அல்லது இயக்கும் நிருவனங்கள்:

* முனையம் 1 - தற்கால முனைய வரையறுக்கப்பட்ட நிறுவனம்
* முனையம் 2 - தற்கால முனைய வரையறுக்கப்பட்ட நிறுவனம்
* முனையம் 3 - டுபாய் பன்னாட்டு துறைகள் ஹொங்கொங் வரையறுக்கப்பட்ட நிறுவனம்
* முனையம் 4 - ஹொங்கொங் பன்னாட்டு முனையங்களின் வரையறுக்கப்பட்ட நிறுவனம்
* முனையம் 5 - தற்கால முனைய வரையறுக்கப்பட்ட நிறுவனம்
* முனையம் 6 - ஹொங்கொங் பன்னாட்டு முனையங்களின் வரையறுக்கப்பட்ட நிறுவனம்
* முனையம் 7 - ஹொங்கொங் பன்னாட்டு முனையங்களின் வரையறுக்கப்பட்ட நிறுவனம்
* முனையம் 8 - (கிழக்கு) ஹொங்கொங் மற்றும் COSCO பசுபிக் நிறுவனம்)
* முனையம் 8 (மேற்கு) - ஆசியா முனையங்களின் வரையறுக்கப்பட்ட நிறுவனம்
* முனையம் 9 (North) - தற்கால முனைய வரையறுக்கப்பட்ட நிறுவனம்
* முனையம் 9 (South) - ஹொங்கொங் பன்னாட்டு முனையங்களின் வரையறுக்கப்பட்ட நிறுவனம்

தகர்க்கப்பட்ட தீவுகள்
---------------------

இறெம்பளர் கால்வாய் நிர்மானப்பணிகளின் போது தகர்த்து தரைமட்டமாக்கப்பட்ட இரண்டு தீவுகளின் பெயர்கள்:

* மொங் சாவ்
* சிங் சாவ்

போக்குவரத்து கட்டுமாணம்
-----------------------

இந்த முனையங்களின் கட்டுமானப் பணிகள் நடந்துக்கொண்டிருந்தப் போது குவாய் சுங் வீதியை குவாய் சுங் நகரத்திற்கும் கவுலூன் இரண்டிற்கும் இணைக்கப்பட்டது. அத்துடன் கொள்கலன் துறை வீதி குவாய் சிங் வீதியில் ஒரு கிளையானது. இந்த கிளைப்பாதை ஹொங்கொங்கில் உள்ள பல இடங்களிற்கான பிரதான வழங்கல் பாதையானது.

வெளியிணைப்பு
------------

* Kwai Chung Container Terminals பரணிடப்பட்டது 2010-09-23 at the வந்தவழி இயந்திரம்
கெல்ப் காடு
**கெல்ப் காடுகள்** என்பவை கடலின் அடியில் கெல்ப் பாசிகள் அடர்த்தியாக உள்ள பகுதியாகும். இது உலகின் குளிர்பிரதேச கடற்கரையோரங்களின் பெரும் பகுதியில் உள்ளன. இவை பூமியில் மிகவும் ஆற்றல்மிக்க சூழல் மண்டலங்களில் ஒன்றாக அங்கீகரிக்கப்பட்டுள்ளன. இவற்றில் குறைந்த அடர்த்தியில் பாசிகள் உள்ள இடங்கள் **கெல்ப் படுக்கைகள்** என்று அழைக்கப்படுகின்றன. மிதவெப்பமண்டல மற்றும் துருவ கடலோர பெருங்கடல்கள் முழுவதும் கெல்ப் காடுகள் உலகளவில் உள்ளன. 2007 ஆம் ஆண்டில், ஈக்வடோர் அருகே வெப்பமண்டல நீரிலும் கெல்ப் காடுகள் கண்டுபிடிக்கப்பட்டன. 

கெல்ப் காடுகளின் உலகளாவிய பரவல்
பழுப்பு நிற கடற்பாசிகளால் உருவான கெல்ப் காடுகள் கடல் உயிரினங்களுக்கு ஒரு தனித்துவமான வாழ்விடமாக உள்ளன.  மேலும் பல சுற்றுச்சூழல் செயல்முறைகளைப் புரிந்து கொள்வதற்கான ஆதாரமாக இருக்கின்றன. கடந்த நூற்றாண்டில், இவை விரிவான ஆராய்ச்சியின் மையமாக இருந்தன.

மனிதர்களின் செயல்பாட்டால் பெரும்பாலும் கெல்ப் காடுகள் சீரழிவுக்கு ஆளாகியுள்ளன. அதிகப்படியான மீன்பிடித்தல் மற்றும் காலநிலை மாற்றத்தின் ஒருங்கிணைந்த விளைவுகளால் கெல்ப் காடுகள், டாஸ்மேனியாவின் கிழக்கு கடற்கரை மற்றும் வடக்கு கலிபோர்னியாவின் கடற்கரை போன்ற பல குறிப்பிடத்தக்க இடங்களில் மறைந்துவிட்டன.   பாதுகாக்கப்பட்ட கடல் பகுதிகளைச் நடைமுறைப் படுத்துவது போன்றவை இதுபோன்ற சிக்கல்களைத் தீர்க்க பயனுள்ள மேலாண்மை உத்தி ஆகும், ஏனெனில் இதனால் மீன்பிடித்தலினால் ஏற்படும் தாக்கங்களை மட்டுப்படுத்தலாம் மற்றும் பிற சுற்றுச்சூழல் மாசின் விளைவுகளிலிருந்து சுற்றுச்சூழல் அமைப்பைக் காக்கலாம்.

குறிப்புகள்
-----------

1. ↑  Mann, K.H. 1973. Seaweeds: their productivity and strategy for growth. Science 182: 975-981.
2. ↑  Graham, M.H. B.P. Kinlan, L.D. Druehl, L.E. Garske, and S. Banks. 2007. Deep-water kelp refugia as potential hotspots of tropical marine diversity and productivity. Proceedings of the National Academy of Sciences 104: 16576-16580.
3. ↑  Christie, H. Jørgensen, N.M. Norderhaug, K.M. Waage-Nielsen, E. 2003. Species distribution and habitat exploitation of fauna associated with kelp (Laminaria hyperborea) along the Norwegian coast. Journal of the Marine Biological Association of the UK 83, 687-699.
4. ↑  Morton, Adam; Cordell, Marni; Fanner, David; Ball, Andy; Evershed, Nick. "The dead sea: Tasmania's underwater forests disappearing in our lifetime". *the Guardian* (ஆங்கிலம்). 2020-10-22 அன்று பார்க்கப்பட்டது.
5. ↑  Steinbauer, James. "What Will It Take to Bring Back the Kelp Forest? - Bay Nature Magazine". *Bay Nature* (ஆங்கிலம்). 2020-10-22 அன்று பார்க்கப்பட்டது.
*திராயின் கெலன்* - எவ்லின் டெ மோர்கனின் ஓவியம் (1898, இலண்டன்).
**கெலன்** (*Helen*, மாற்றுப் பெயர்ப்பு:*ஹெலன்*) கிரேக்கத் தொன்மவியலில் ஓர் முதன்மையான பெண்ணாவார். உலகிலேயே மிகவும் அழகானவராக கருதப்படுபவர். திராயன் போரிலும் ஓமரின் *இலியட்டிலும்* முதன்மையான இடம் பெற்றுள்ளார். இவருக்காகத்தான் பலநாட்டு மன்னர்களும் திராயன் போரில் சண்டையிட்டு திராயும் அழிபட்டது.

கெலன் சியுசு கடவுளுக்கும் எசுபார்த்தாவின் மன்னன் மனைவி லெடாவிற்கும் பிறந்தவள். *கேசுடர்* மற்றும் *போலிடியூக்சு* என்ற சகோதரர்களையும் *கிளைடைம்னெசுட்டிரா* என்ற சகோதரியையும் உடையவள். கெலன், மெனெலசு என்ற இளவரசனை சுயம்வரத்தில் தெரிந்து திருமணம் செய்து எசுபார்த்தாவின் அரசியாக விளங்கினாள். இவர்கள் இருவருக்கும் எர்மியோன் என்ற பெண் மகவு பிறந்தது. பின்னதாக பாரிசு என்ற திராய் நாட்டு இளவரசன் எசுப்பார்த்தாவிற்கு வந்தான். அப்ரோடிட் என்ற காதல் தேவதையே அழகானவளாக ஒரு வழக்கில் தீர்ப்புச் சொன்னதனால் பாரிசு, கெலனை ஒரு வரமாகப் பெற்றிருந்தான். இதனால் பாரிசு கெலனைக் கவர்ந்து திராய்க்குக் கொண்டு சென்றான். இதுவே திராயன் போர் மூள காரணமாக அமைந்தது.

வெளி இணைப்புகள்
---------------

விக்கிமீடியா பொதுவகத்தில்,  
 ***கெலன் (கிரேக்கர்)***   
என்பதின் ஊடகங்கள் உள்ளன. 

* An analysis of the legend including historical evidence of worship as a goddess.
* See reviews of *Helen of Troy: Goddess, Princess, Whore* by Bettany Hughes (2005) New York: Alfred A. Knopf. ISBN 0-224-07177-7, which has been translated into ten languages, on
விண்ணேற்பு அடைந்த அன்னை மரியா பெருங்கோவிலின் தற்போதய தோற்றம்
செக்கந்திராபாத் மறைமாவட்டத்தின் அன்னை மரியா முதன்மைக் கோவில் - தொலைப் பார்வை - ஒளிப்படம் எடுத்தவர்: தீன் தயாள்; படம் எடுக்கப்பட்ட ஆண்டு: சுமார் 1890
**விண்ணேற்பு அடைந்த அன்னை மரியா பெருங்கோவில்** (*Basilica of Our Lady of the Assumption*) என்பது இந்தியாவின் ஆந்திரப் பிரதேசம் மாநிலத்தில் செக்கந்திராபாத் நகரில் அமைந்துள்ள சிறப்புமிக்க கத்தோலிக்க வழிபாட்டு இடம் ஆகும்.

அமைவிடம்
--------

இக்கோவில் செக்கந்திராபாத் நகரில் சரோஜினி நாயுடு சாலையில் உள்ளது. இக்கோவில் கட்டப்படுவதற்கு அடித்தளம் அமைத்தவர்கள் ஆயர் காரூ என்பவரும் அருள்தந்தை டானியேல் மர்ஃபி என்பவரும் ஆவர். இக்கோவில் 1854இல் கட்டி முடிக்கப்பட்டது. முன்னாள்களில் இக்கோவில் ஐதாராபாத் உயர்மறைமாவட்டத்தின் முதன்மைக் கோவிலாக இருந்தது. ஆனால் 1886இல் இது அந்நிலையை இழந்தது.

1871ஆம் ஆண்டில் சில கன்னியர் இத்தாலியின் தூரின் நகரிலிருந்து இங்கு வந்து ஒரு பள்ளிக்கூடம் தொடங்கி நடத்தினர். அது புனித அன்னா பள்ளிக்கூடம் என்று அழைக்கப்படுகிறது.

பெருங்கோவில் நிலைக்கு உயர்த்தப்படல்
-----------------------------------

திருத்தந்தை பதினாறாம் பெனடிக்ட் இக்கோவிலை 2008, நவம்பர் 7ஆம் நாள் இணைப் பெருங்கோவில் (en:minor basilica) என்னும் நிலைக்கு உயர்த்தினார்.

கோவிலின் சிறப்புகள்
-------------------

புனித அன்னை மரியா கோவில் செக்கந்திராபாத் நகரில் முக்கியமான வரலாற்றுச் சின்னங்களுள் ஒன்று. இதன் கலைப்பாணி "இந்திய-கோத்திக்" ஆகும். இதன் வளைவுக் கட்டுகளும், தாங்கு தூண்களும் தனிச் சிறப்புடையன. 

இக்கோவிலில் மைய பீடம் தவிர இரு பக்கங்களிலும் புனிதர்களுக்கு அர்ப்பணிக்கப்பட்ட பல துணைப் பீடங்கள் உள்ளன. மேலும் 1901இல் இத்தாலியிலிருந்து கொண்டுவரப்பட்ட மூன்று பெரிய மணிகள் இக்கோவிலுக்குச் சிறப்பூட்டுகின்றன.

வெளி இணைப்புகள்
---------------

புனித மரியா கோவில், செக்கந்திராபாத் பரணிடப்பட்டது 2013-12-15 at the வந்தவழி இயந்திரம்

| * பா
* உ
* தொ
இந்தியாவில் உள்ள கத்தோலிக்க பெருங்கோவில்கள் |
| --- |
| ஆந்திரா | விண்ணேற்பு அடைந்த அன்னை மரியா பெருங்கோவில் (செக்கந்திராபாத்) |  |
| கோவா | குழந்தை இயேசு பெருங்கோவில் |
| ஜார்க்கண்ட் | இறை அன்னை மரியா பெருங்கோவில் (ராஞ்சி) |
| கர்நாடகா | புனித அன்னை மரியா பெருங்கோவில் (பெங்களூரு) |
| கேரளா | 
* புனித அன்னை மரியா சீரோ-மலபார் மறைமாவட்டப் பெருங்கோவில் (எர்ணாகுளம்)
* திருச்சிலுவை மறைமாவட்டப் பெருங்கோவில் (கொச்சி)
* புனித வியாகுல அன்னை பெருங்கோவில் (திருச்சூர்)
* புனித அன்னை மரியா பெருங்கோவில் (வராப்புழை மறைமாவட்டம்)
* அமைதியின் அரசி அன்னை மரியா கோவில் (திருவனந்தபுரம்)
* புனித ஜோர்ஜியார் பெருங்கோவில் (அங்கமாலி)
* புனித அந்திரேயா பெருங்கோவில் (ஆர்த்துங்கல்)
* பனிமய மாதா பெருங்கோவில் (பள்ளிப்புறம்)

 |
| மகாராஷ்டிரா | மலை மாதா பெருங்கோவில் (மும்பை) |
| புதுச்சேரி | தூய இருதய ஆண்டவர் பெருங்கோவில் (புதுச்சேரி) |
| தமிழ்நாடு | 
* சாந்தோம் பெருங்கோவில் (சென்னை)
* தூய ஆரோக்கிய அன்னை பெருங்கோவில் (வேளாங்கண்ணி)
* பனிமய மாதா பெருங்கோவில் (தூத்துக்குடி)
* பூண்டி மாதா பெருங்கோவில் (பூண்டி)
* உலக இரட்சகர் பெருங்கோவில் (திருச்சிராப்பள்ளி)
* புனித ஜெபமாலை அன்னை பேராலயம் (கருமத்தம்பட்டி)

 |
| உத்தரப் பிரதேசம் | அருள் வழங்கும் அன்னை மரியா பெருங்கோவில் (மீரட்) |
| மேற்கு வங்காளம் | புனித செபமாலை அன்னை பெருங்கோவில் (பாண்டெல், கொல்கத்தா) |
| பகுப்பு |
ஒரு தளத்தில் தரப்பட்ட மூன்று புள்ளிகள் {\displaystyle x\_{1},x\_{2},x\_{3}.} இம்மூன்று புள்ளிகளின் குவிச் சேர்வு தரும் புள்ளி {\displaystyle P}. ஆனால் {\displaystyle Q} குவிச் சேர்வு அல்ல.  

(எனினும் {\displaystyle Q,} இம்மூன்று புள்ளிகளின் கேண்முறை சேர்வாக அமையும். ஏனென்றால் கேண்முறை மேற்தளம், எடுத்துக்கொணட முழுத் தளமாக அமையும்.)
குவி வடிவவியலில், ஒரு **குவிச் சேர்வு** (*convex combination*) என்பது புள்ளிகளின் நேரியல் சேர்வுகளில் ஒரு சிறப்பு வகையாகும். இப்புள்ளிகள் திசையன்களாகவோ, திசையிலிகளாகவோ அல்லது இன்னும் பொதுவாக கேண்முறை வடிவவியல் புள்ளிகளாகவோ இருக்கலாம். குவிவுச் சேர்வாக அமையும் நேரியல் சேர்வில் கெழுக்களின் கூடுதல் 1 ஆக இருக்கும்.

மெய்யெண் திசையன் வெளியில் அமைந்த முடிவுறு எண்ணிக்கையிலான புள்ளிகள்:

{\displaystyle x\_{1},x\_{2},\dots ,x\_{n}\,}.

இப்புள்ளிகளின் குவிச் சேர்வு பின்வருமாறுள்ள ஒரு புள்ளியாகும்:

{\displaystyle \alpha \_{1}x\_{1}+\alpha \_{2}x\_{2}+\cdots +\alpha \_{n}x\_{n}}
இங்கு மெய்யெண்களான {\displaystyle \alpha \_{i}\,}

{\displaystyle \alpha \_{i}\geq 0} மற்றும் {\displaystyle \alpha \_{1}+\alpha \_{2}+\cdots +\alpha \_{n}=1.} என்றவாறு அமையும்.

எடுத்துக்காட்டாக, இரு புள்ளிகளின் ஒவ்வொரு குவிச் சேர்வும் அவ்விரு புள்ளிகளை இணைக்கும் கோட்டுத்துண்டின்மீது அமையும் ஒரு புள்ளியாக இருக்கும். தரப்பட்ட புள்ளிகளின் குவிச் சேர்வுகள் அனைத்தும் அப்புள்ளிகளின் குவிவு மேற்தளத்துக்குள்ளாகவே(convex hull) அமையும். ஒரு கணத்திலுள்ள புள்ளிகளின் குவிச் சேர்வுகளின் தொகுப்பு, அக்கணத்தின் குவி மேற்தளமாக அமையும்.

நேரியல் சேர்வு என்ற செயலின்கீழ் அடைவு பெறாத, ஆனால் குவிச் சேர்வுகளுக்கு அடைவு பெற்ற உட்கணங்கள் திசையன் வெளியில் உண்டு.

எடுத்துக்காட்டுகள்
------------------

* {\displaystyle [0,1]} என்ற இடைவெளியில் அமையும் ஏதேனும் இரு புள்ளிகளின் குவிச் சேர்வானது அந்த இடைவெளியில் அமையும் ஒரு புள்ளியாகவே இருக்கும். இந்த இடைவெளியில் உள்ள இரு புள்ளிகளின் நேரியல் சேர்வு இந்த இடைவெளியில் அமையாத ஒரு மெய்யெண் புள்ளியாகவும் இருக்கலாம். நேரியல் சேர்வின் கீழ் இந்த இடைவெளி மெய்யெண் கோட்டைப் பிறப்பிக்கிறது.
* நிகழ்தகவுப் பரவலின் குவிவு கணத்திலுள்ள இரு நிகழ்தகவுப் பரவல்களின் நேரியல் சேர்வு,
	+ எப்பொழுதும் நேர்ம மதிப்புகளாகவே அமையும்;
	+ நிகழ்தகவுகளின் மொத்த மதிப்பு 1 ஆக இருக்கும், என்ற நிகழ்தகவுப் பண்புகளைக் கொண்டிராது. எனவே இரு நிகழ்தகவுப் பரவல்களின் நேரியல் சேர்வு மற்றொரு நிகழ்தகவுப் பரவலாக அமையாது.
வெப்பவியக்கவியலில் **கெல்ம்கோட்சின் கட்டில்லா ஆற்றல்** (*Helmholtz free energy*) அல்லது ஐயூபிஏசி பரிந்துரைப்பின் படி **கெல்ம்கோல்ட்சின் ஆற்றல்** (*Helmholtz energy*) என்பது ஒரு மூடிய ஒருங்கியத்தில் இருந்து மாறா வெப்பநிலையில் (சமவெப்பநிலை) பெறப்படும் பயன்படு ஆற்றல் அல்லது வேலை ஆகும். இது ஒரு வெப்பவியக்கவியல் நிலையாற்றல் ஆகும்.

கிப்சின் கட்டில்லா ஆற்றலை (கிப்சின் ஆற்றல்) அழுத்த மாற்றம் ஏற்படும் நிகழ்வுகளில் பயன்படுத்த இயலாது. எனவே அனைத்துப் பயன்பாடுகளிலும் கிப்சின் ஆற்றலைப் பயன்படுத்துவது சிரமம், அச்சமயங்களில் கெல்ம்கோட்சின் ஆற்றல் பயன்படுத்தப்படுகிறது. எடுத்துக்காட்டாக, வெடிமருந்துகள் ஆராய்ச்சியில், அழுத்தம் மாற்றங்கள் எற்படும் என்பதால் பயன்படு ஆற்றலை அளவிட கெல்ம்கோட்சின் ஆற்றல் பயன்படுத்தப்படுகிறது.

கெல்ம்கோல்ட்சின் கட்டில்லா ஆற்றல் எர்மான் வொன் கெல்ம்கோட்சு எனும் செருமானிய இயற்பியலாளரால் முதன் முதலில் தரப்பட்டது. இது பொதுவாக *A*  அல்லது *F*  ஆகிய எழுத்துக்களால் கொடுக்கப்படுகிறது. பன்னாட்டு தனி மற்றும் பயன்பாட்டு வேதியியல் ஒன்றியம் *A*  எழுத்தையே பரிந்துரைத்துள்ளது.

வரைவிலக்கணங்கள்
---------------

கெல்ம்கோட்சின் ஆற்றல் {\displaystyle A} பின்வருமாறு வரையறுக்கப்படுகிறது:

{\displaystyle A\equiv U-TS\,}
இங்கு: 

{\displaystyle U} - அக ஆற்றல் (அனைத்துலக முறை அலகுகள் (SI) அலகு: ஜூல்)
{\displaystyle T} - வெப்பநிலை (SI அலகு: கெல்வின்)
{\displaystyle S} - சிதறம் (SI அலகு: ஜூல் / கெல்வின்)

மேற்கோள்கள்
-----------

1. ↑   *Gold Book*. பன்னாட்டு தனி மற்றும் பயன்பாட்டு வேதியியல் ஒன்றியம். doi:10.1351/goldbook.. பார்த்த நாள்: 2012-08-19.
2. ↑  Levine, Ira. N. (1978). "*Physical Chemistry*" McGraw Hill: University of Brooklyn
**தங்க சாலை** (*Mint (facility*) என்பது உலோக நாணயங்களைத் தயாரிக்கும் தொழிற்சாலையைக் குறிக்கும்.

### வரலாறு

முதன் முதலில் நாணயம் தயாரித்தவர்கள் கிரேக்கர்கள். கிரேக்க நாட்டிலிருந்து இத்தாலி, பாரசீகம், இங்கிலாந்து முதலிய நாடுகளுக்கு இக்கலை பரவியது.

### இந்தியாவில் தங்க சாலை

இந்தியாவில் சுமார் 4000 ஆண்டுகளுக்கு முன்பே தங்க நாணயங்கள் இருந்தன. இந்தியாவில் பல இடங்களில் பண்டைக்கால நாணயங்கள் கிடைக்கின்றன. புத்தர் காலத்தில் (கி.மு.6ஆம் நூற்றாண்டு) முத்திரையிட்ட நாணயங்கள் வழங்கி வந்தன. நவீன தங்க சாலைகள் முதன் முதலில் மும்பையிலும் கொல்கத்தாவிலும் 1825-ல் நிறுவப்பட்டன. கொல்கத்தாவில் 1962-ல் வேறொரு புதிய தங்க சாலையை நிறுவினர். இது உலகத்திலேயே இரண்டாவது பெரிய தங்க சாலையாகும். நாட்டில் வேறு சில இடங்களிலும் தங்க சாலைகள் உள்ளன.

### தங்க சாலையில் நடைபெறும் வேலை

தங்க சாலையில் நடைபெறும் வேலை மிகவும் முக்கியமானது.நாணயங்களை மிகவும் துல்லியமாகச் செய்ய வெண்டும். ஒவ்வொரு வகை நாணயமும் குறிப்பிட்ட உலோகத்தாலோ, உலோகக் கலவையாலோ குறிப்பிட்ட அளவிலும், வடிவிலும், எடையிலும் இருக்க வேண்டும் என அரசாங்கம் நிர்ணயிக்கிறது. அதன்படி நாணயங்கள் தயாரிக்கப்படுகின்றன. நாணயங்கள் செய்யப் பயன்படும் உலோகங்களைப் பரிசோதிக்கும் பகுதியும், நாணயங்களைத் தயாரிக்கும் பகுதியும், கள்ள நாணயங்களைச் சோதிக்கும் பகுதியும் தங்க சாலைகளில் உண்டு.

மேற்கோள்கள்
-----------

1. ↑  "Archived copy" (PDF). 2018-04-11 அன்று மூலதளத்திலிருந்து பரணிடப்பட்டது (PDF) எடுக்கப்பட்டது. 2017-10-30 அன்று பார்க்கப்பட்டது.CS1 maint: archived copy as title (link)
2. ↑  "Monnaie de Paris". 2008-05-11 அன்று மூலம் பரணிடப்பட்டது. 2009-03-10 அன்று பார்க்கப்பட்டது.
3. ↑  UKBullion, *Cydonia – The Ancient City of Crete*, UKBullion Blog, 23 March 2016 பரணிடப்பட்டது 13 ஏப்ரல் 2016 at the வந்தவழி இயந்திரம்

* "குழந்தைகள் கலைக் களஞ்சியம்",1986, சென்னை:தமிழ் வளர்ச்சிக் கழகம்.

### மேலும் சில ஆதரங்கள்

* Lobel, Richard (1999), *Coincraft's 2000 Standard Catalogue of English and UK Coins, 1066 to Date*, Standard Catalogue Publishers, ISBN 978-0-9526228-8-8
* Symons, David (2009), "'Bringing to Perfection the Art of Coining': What did they make at the Soho Mint?", in Mason, Shena (ed.), *Matthew Boulton: Selling What All the World Desires*, New Haven, Ct.: Yale University Press, pp. 89–98, ISBN 978-0-300-14358-4

வெளி இணைப்புகள்
---------------

* Website of The Royal Mint, British mint
* Website of the Monnaie de Paris, French mint
* Coins of Quietus
* Robert Morris
* Ancient Minting Process (archived 7 October 2007)

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| தேசிய | 
* ஜெர்மனி
* Israel
* United States
* செக் குடியரசு

 |
| மற்றவை | 
* Historical Dictionary of Switzerland

 |
**தி லிட்டில் பிளவர் கம்பெனி** (**லிப்கோ**) என்பது தமிழ்நாட்டைச் சேர்ந்த ஒரு பதிப்பகமாகும். இப்பதிப்பகம் குறிப்பாக ஆங்கிலம் - தமிழ் அகராதிக்காக அறியப்பட்ட்டது. 

இந்தப் பதிப்பகமானது கடலூரில் இருந்து சென்னைக்கு குடியேறிய வரதாச்சாரி கிருஷ்ணசாமி சர்மா என்பவரால் 1952 இல் சென்னை ரங்கநாதன் தெருவில், ஆங்கிலப் புத்தகங்கள் வெளியிடும் பதிப்பகமாக துவக்கப்பட்டது. அப்போது எஸ் எஸ் எல் சி என்று சொல்லப்பட்ட பத்தாம் வகுப்புக்கு ஆங்கில இலக்கணக் குறிப்புகளை வெளியிட்டது. 1952 ஆம் ஆண்டில் இருந்து ஆங்கில அகராதி வெளியிட்டுவருகின்றனர். படிப்படியாக வளர்ந்த இந்த நிறுவனம் பின்னர் லிஃப்கோ என்று பெயர் மாற்றம் பெற்றது. இந்தப் பதிப்பகத்தைத் துவக்கியதிலிருந்து இதுவரை, பத்து விதமான அகராதிகளைப் இது பதிப்பித்துள்ளது. இந்தப் பதிப்பகம் அகராதிகளைத் தவிர ஆன்மீக நூல்களையும் வெளியிட்டு வருகிறது. லிப்கோ இதுவரை பதிப்பித்த 728 நூல்களில் 433 நூல்கள் ஆன்மீகம் தொடர்பானவையாகவும், 200 நூல்கள் இதர துறைகளாகவும் வெளிவந்திருக்கின்றன.

மேற்கோள்கள்
-----------

1. ↑  கே.பாலசுப்பிரமணி (10 ஆகத்து 2017). "இதற்காகதான் எங்கள் இடத்தை சரவணா ஸ்டோர்ஸிடம் விற்றோம்! அங்காடித் தெருவின் கதை! பகுதி 6". *கட்டுரை*. ஆனந்த விகடன். 11 மே 2018 அன்று பார்க்கப்பட்டது.
2. ↑  த.ராஜன் (10 மே 2018). "அடுத்த பாய்ச்சலுக்குத் தயாராகும் லிஃப்கோ!". *கட்டுரை*. தி இந்து தமிழ். 11 மே 2018 அன்று பார்க்கப்பட்டது.
|  |  |  |
| --- | --- | --- |
| << |  **செப்டம்பர் 2011** | >> |
| ஞா | தி | செ | பு | வி | வெ | ச |
|  |  |  |  | 1 | 2 | 3 |
| 4 | 5 | 6 | 7 | 8 | 9 | 10 |
| 11 | 12 | 13 | 14 | 15 | 16 | 17 |
| 18 | 19 | 20 | 21 | 22 | 23 | 24 |
| 25 | 26 | 27 | 28 | 29 | 30 |  |
| **MMXX** |
|

**செப்டம்பர் 2011** (*September 2011*, செப்டெம்பர் 2011), ஒரு வியாழக்கிழமை ஆரம்பித்து 30 நாட்களின் பின்னர் ஒரு வெள்ளிக்கிழமை முடிவடைந்தது. தமிழ் நாட்காட்டியின் படி புரட்டாதி மாதம் செப்டம்பர் 18 ஞாயிற்றுக்கிழமை தொடங்கி, 2011 அக்டோபர் 17 திங்கட்கிழமை முடிவடைந்தது.

சிறப்பு நாட்கள்
---------------

* செப்டம்பர் 1 - விநாயகர் சதுர்த்தி
* செப்டம்பர் 4 - குலச்சிறை நாயனார் குருபூசை
* செப்டம்பர் 6 - குங்குலியக்கலய நாயனார் குருபூசை
* செப்டம்பர் 9 - ஓணம்
* செப்டம்பர் 28 - நவராத்திரி ஆரம்பம்

நிகழ்வுகள்
----------



---

செய்திகள் காப்பகம்

**2016 •** சனவரி | பெப்ரவரி | மார்ச் | ஏப்ரல் | மே | யூன் | யூலை | ஆகத்து | செப்டம்பர் | அக்டோபர் | நவம்பர் | டிசம்பர்  

**2015 •** சனவரி | பெப்ரவரி | மார்ச் | ஏப்ரல் | மே | யூன் | யூலை | ஆகத்து | செப்டம்பர் | அக்டோபர் | நவம்பர் | டிசம்பர்  

**2014 •** சனவரி | பெப்ரவரி | மார்ச் | ஏப்ரல் | மே | யூன் | யூலை | ஆகத்து | செப்டம்பர் | அக்டோபர் | நவம்பர் | டிசம்பர்  

**2013 •** சனவரி | பெப்ரவரி | மார்ச் | ஏப்ரல் | மே | யூன் | யூலை | ஆகத்து | செப்டம்பர் | அக்டோபர் | நவம்பர் | டிசம்பர்  

**2012 •** சனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2011 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2010 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2009 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2008 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2007 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2006 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2005 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்
**அலோடியா** (ஆங்கிலம்:**Alodia** கிரேக்கம்: **Ἀλοδία**, அரபு மொழி: **علوة**‎, **Alwa**), என்பது நடுக்காலம் பகுதியில் இருந்த நுபியன் இராச்சியம் ஆகும். இந்த இராச்சியம் மத்திய மற்றும் தெற்கு சூடான் பகுதிகளை உள்ளடக்கியது. இராச்சியத்தின் தலைநகரமாக சோபா நகரம் விளங்கியது. இந்த நகரம் நீல மற்றும் வெள்ளை நைல் நதிகள் சங்கமிக்கும் இடத்தில் கர்த்தூம் நகருக்கு அருகில் அமைந்துள்ளது.

எழுச்சி
-------

குஷ் இராச்சியம் வீழ்ச்சிக்குப் பின் 6 ஆம் நூற்றாண்டு பகுதிகளில் வளர்ச்சி அடைந்தது. அலோடியா என்ற பெயர் ஏறத்தாழ 569 ஆண்டில் அறியப்பட்டது ஆகும். அலோடியா இராச்சியம் மூன்று நுபியன் இராச்சியம் கிருத்துவ மதத்திற்கு மாறிய பின் 580 ஆம் ஆண்டு எழுச்சி கொண்டது.

வளர்ச்சி
--------

அண்டை இராச்சியங்களான நோபாடியா மற்றும் மகுரியா இராச்சியங்களுடன் நல்ல பிணைப்புடன் இருந்தது. 9 மற்றும் 12 ஆம் நூற்றாண்டுகளில் இராச்சியத்தின் செல்வாக்கு உச்சத்தில் இருந்தது. இதன் ஆட்சி பகுதி, இராணுவம், பொருளாதாரம் மற்றும் கலாச்சாரம் என அனைத்தும் வளர்ச்சி கண்டது. அலோடியா இராச்சியம் பலமிக்க அரசரால் ஆளப்பட்டு மாகாணங்களில் ஆளுநர்கள் அரசரால் பணியில் அமர்த்தப்பட்டனர். இதன் தலைநகர் சோபா ஆகும். மேலும் இந்த நகரம் விலைமதிப்பு மிக்க தங்கம், தோட்டங்கள் மற்றும் தேவாலயங்கள் உள்ள இடமாகும்.

வணிகம்
------

நோபாடியா, மகுரியா, மத்திய கிழக்கு மேற்கு ஆபிரிக்கா, இந்தியா மற்றும் சீனா போன்ற நாடுகளுடன் வரலாற்று சிறப்புமிக்க வணிக தொடர்பில் இருந்தது. இவர்கள் யானை தந்தம், தங்கம், உப்பு 
மற்றும் உள்நாட்டு உற்பத்தி செய்யும் பொருட்கள் முதலியவற்றை ஏற்றுமதி செய்தனர்.
பட்டு, தோல் மற்றும் பல வெளிநாட்டு உற்பத்தி செய்யும் பொருள் முதலியவற்றை இறக்குமதி செய்தனர்.

கல்வி
-----

மக்கள் நுபியன் மற்றும் கிரேக்கம் ஆகிய மொழிகளில் சிறந்து விளங்கினர். சமகாலத்தில் ஆபிரிக்க பழங்குடி மக்களின் மொழிகளும் சில இனக்குழுக்களான மக்கள் பயன்படுத்தினர்.

வீழ்ச்சி
--------

12 ஆம் நூற்றாண்டு பிற்பகுதி மற்றும் 13 ஆம் நூற்றாண்டுகளில் இராச்சியம் வீழ்ச்சி கண்டது. குறிப்பாக தெற்கில் இருந்து வந்த ஊடுருவல் மற்றும் 14 ஆம் நூற்றாண்டுகளில் ஏற்பட்ட பிளேக் நோய் தாக்கம் முதலிய காரணங்கள் ஆகும். அரேபியர்கள் நுபியன் பகுதியில் இடம்பெயர்ந்து ஆதிக்க சக்தியாக இருந்தனர். 1500 ஆம் ஆண்டில் புன்ச் மற்றும் அரேபியர்களினால் அலோடியா வீழ்ச்சி கண்டது. இதனால் இங்கு இஸ்லாம் மதம் பெருகியது.

மேற்கோள்கள்
-----------

1. ↑  Patoura-Spanou 2008, ப. 445.
2. ↑  Zarroug 1991, ப. 20.
3. ↑  Werner 2013, ப. 166.
4. ↑  Welsby & Daniels 1991, ப. 334.
5. ↑  Zarroug 1991, ப. 84.
6. ↑  Zarroug 1991, ப. 82.
சென்னை அண்ணா சாலையில் *தி மெயில்* அலுவலகம்
***தி மெயில்***, (***The Mail***) ***தி மெட்ராஸ் மெயில்*** (***The Madras Mail***) என்று 1928ஆம் ஆண்டு வரை அழைக்கப்பட்ட, அப்போதைய சென்னை மாகாணத்தில் 1868ஆம் ஆண்டு முதல்  1981ஆம் ஆண்டு வரை வெளிவந்த செய்தித்தாளாகும்.

மாலை செய்தித்தாள்
-----------------

இது இந்தியாவில் தமிழ்நாட்டில் தற்போதைய சென்னையிலிருந்து வெளியான முதல் மாலை செய்தித்தாளாகும்.

வரலாறு
------

*தி மெட்ராஸ் மெயில்* சார்லஸ் லாசன் மற்றும் ஹென்றி கார்னிஸ் என்ற இரு பத்திரிக்கையாளர்களால் 14 டிசம்பர் 1868இல் தொடங்கப்பட்டது. இவ்விதழை ஆரம்பிப்பதற்கு முன்னர் இவர்கள் இருவரும் *தி மெட்ராஸ் டைம்ஸ்* இதழில் ஆசிரியர்களாகப் பணி புரிந்துவந்தனர். அவ்விதழின் உரிமையாளர்களான காண்ட்ஸ் மற்றும் சன்ஸ் நிறுவனத்தாருடன் ஏற்பட்ட கருத்துவேறுபாடு காரணமாக அங்கிருந்து பணி விலகினர். பின்னர் *தி மெட்ராஸ் டைம்ஸ்* மற்றும் *தி இந்து* செய்தித்தாள்களுக்குப் போட்டியாக *தி மெட்ராஸ் மெயில்* உருவெடுத்தது.

1921இல் இவ்விதழானது ஐரோப்பிய வணிகரான ஜோன் ஓக்ஷோட் ராபின்சன் என்பவரால் வாங்கப்பட்டு, அவருடைய வணிகக்குழுமத்தோடு இணைக்கப்பட்டது. 1945இல் இந்திய பெரும் வணிகரான எஸ். அனந்தராமகிருஷ்ணன்  என்பவரால் வாங்கப்பட்டு, 1981இல் அவராலும் அவருடைய குடும்பத்தாராலும் நிர்வகிக்கப்பட்டு வந்தது.

சான்றுகள்
---------

1. ↑  விடுதலைப் போரில் தமிழ் பத்திரிகைகள்
2. ↑  Hena Naqvi (1 January 2007). *Journalism and Mass Communication*. Upkar Prakashan. பக். 58–. பன்னாட்டுத் தரப்புத்தக எண்:978-81-7482-108-9.. பார்த்த நாள்: 27 June 2016.
3. ↑  "The Mail: Failure of circulation". *P.S. Vaidyanathan*. India Today. 22 October 2013. 30 June 2016 அன்று பார்க்கப்பட்டது.
4. ↑  தொழில் முன்னோடிகள்: எஸ். அனந்தராமகிருஷ்ணன் (1905 - 1964), தி இந்து தமிழ் திசை, 14 பிப்ரவரி 2017

வெளி இணைப்புகள்
---------------

* D. Sadasivan (1974). *Growth of public opinion in the Madras Presidency (1858-1909)*. University of Madras. பக். 61.
* S. Muthiah (11 June 2003). "Memories of The Mail". *The Hindu*. Archived from the original on 12 ஆகஸ்ட் 2007. .
* Chennai in Focus
[*தொடர்பிழந்த இணைப்பு*]
* உ.வே. சாமிநாதையரும் இதழியல் துறையும், கீற்று
* சிந்தனைச்சிற்பி சிங்காரவேலர் வாழ்வும் சிந்தனையும், கே.முருகேசன், சி.எஸ்.சுப்பிரமணியம்
* அமால்கமேஷன்ஸ் ஓர் அற்புதம், தினமலர், 1 ஆகஸ்டு 2014
**ஓமந்தூர்**, தமிழ்நாட்டின் விழுப்புரம் மாவட்டம், மரக்காணம் வட்டம், மரக்காணம் ஊராட்சி ஒன்றியம், ஓமந்தூர் ஊராட்சியில் அமைந்த சிற்றூர் ஆகும். இதன் அஞ்சல் சுட்டு எண் 604102 ஆகும். 1947-இல் சென்னை மாகாணத்தின் முதலமைச்சராக இருந்த ஓமந்தூர் இராமசாமி ரெட்டியார் இக்கிராமத்தில் பிறந்தவர் ஆவார். ஒமந்தூர் கிராமம் திண்டிவனம் சட்டமன்றத் தொகுதிக்கும், விழுப்புரம் மக்களவைத் தொகுதிக்கும் உட்பட்டது. 2011-ஆம் ஆண்டின் மக்கள் தொகை கணக்கெடுப்பின் படி, ஓமந்தூர் கிராமத்தின் மக்கள்தொகை 2,264 ஆகும்.

அமைவிடம்
--------

திண்டிவனம்-புதுச்சேரி செல்லும் நெடுஞ்சாலையில் அமைந்த ஓமந்தூர் கிராமம், திண்டிவனத்திலிருந்து 7 கிமீ தொலைவிலும், மரக்காணத்திலிருந்து 33 கிமீ தொலைவிலும், பாண்டிச்சேரியிலிருந்து 30 கிமீ தொலைவிலும், விழுப்புரத்திலிருந்து 57 கிமீ தொலைவிலும் உள்ளது.

அருகமைந்த ஊர்கள்
----------------

ஓமந்தூர் கிராமத்திற்கு அருகமைந்த ஊர்கள் ஓலக்கூர், வானூர், மயிலம் மற்றும் கண்டமங்கலம் ஆகும்.

கல்வி
-----

1. ஊராட்சி ஒன்றியத் துவக்கப் பள்ளி, ஓமந்தூர்
2. ஒ பி இராமசாமி ரெட்டியார் அரசு மேனிலைப் பள்ளி, ஓமந்தூர்
3. விகேஎம் சிபிஎஸ்சி உயர்நிலைப் பள்ளி

கோயில்கள்
---------

1. பீமேஷ்வரர் கோயில்
2. வைகுந்த நாராயணப் பெருமாள் கோயில்
3. தேவி கருமாரி அம்மன் கோயில்
4. சுந்தர விநாயகர் கோயில்
5. கெங்கை அம்மன் கோயில்
6. ஓசியம்மன் கோயில்
7. அங்காளம்மன் கோயில்

முத்து மாரியம்மன் கோவில்

மேற்கோள்கள்
-----------

1. ↑  மரக்காணம் ஊராட்சி ஒன்றியத்தின் ஊராட்சிகள்
கடையேழு வள்ளல்களுள் ஒருவனாகக் கருதப்படும் பாரி ஆண்ட பறம்பு மலையில் காணப்படும் ஓர் சுனை
**சுனை** என்பது இயற்கை நீர் நிலைகளுள் ஒன்று. இது பொதுவாக மலைகளில் காணப்படும் நீர்நிலை வகையாகும். இது மலைகளின் கண் தோன்றும் ஊற்று நீர் ஆகும். இது சிறு அருவி போல காணப்படும். சிறு குளம் போலத் தேங்கியும் காணப்படும். சுனைகள் மலைப்பகுதியில் வாழ்ந்த விலங்கினங்கட்கு நீராதாரமாக இச்சுனைகள் விளங்கி வந்துள்ளன. அகநானூற்றில் களிற்றுயானை நிரையில் 8 இடங்களில் சுனைகள் பற்றிய செய்திகள் உள்ளன. பெரும்பாலான இடங்களில் அவை வளமுணர்த்தவும் வறுமையுணர்த்தவும் கூறப்பட்டுள்ளன. மலைநாட்டு மக்கள் அவற்றை குடிநீருக்காகப் பயன்படுத்தியதாக அகநானூற்றில் குறிப்பு இல்லை.

அமைவிடம்
--------

சுனைகள் குறிஞ்சி நிலத்து நீர்நிலைகளுள் ஒன்றாகும். இவை மலைகளில் உருவாகும் சிறிய நீர்நிலை ஆகும். இதனை,

* "பாறை நெடுஞ்சுனை"
* "பூவமன் றன்று சுனையுமன்று"
* "வான்கண் அற்றஅவன் மலையே வானத்து மீன்கண் அற்றஅவன் சுனையே ஆங்கு"
* "தீநீர்ப் பெருங்குண்டு சுனைப்பூத்த குவளை"

எனவும் இலக்கியங்கள் குறிப்பிடுகின்றன.

சுனை நீரின் தன்மை
-----------------

சுனை நீர் உண்ணத் தகுந்த நீர் ஆகும். இது சுவை மிக்க நீராக இலக்கியங்களில் காட்டப்பட்டுள்ளது. "இன்தீம் பைஞ்சுனை" (59) என்றும் "தீம்பெரும் பைஞ்சுனை" (78) என்றும் குறிக்கப்படுகின்றது.

மேற்கோள்கள்
-----------

1. ↑  அகநானூறு, 2:4
2. ↑  கலித்தொகை, 55
3. ↑  கபிலர்,புறநானூறு, 109
4. ↑  கபிலர், புறநானூறு- 116
வானியலில் **இணைவு** (syzygy) என்பது ஈர்ப்புவிசை காரணமாக மூன்று அல்லது அதற்கும் மேற்பட்ட வானியல் பொருட்கள் கிட்டத்தட்ட ஒரே நேர்க்கோட்டில் வருவதைக் குறிக்கும் சொல்லாகும்.

கண்ணோட்டம்
----------

இச்சொல் பெரும்பாலும் கதிரவன், புவி மற்றும் சந்திப்பு அல்லது எதிர்வு நிலையில் இருக்கும் நிலவு அல்லது ஒரு கோள் ஆகிய மூன்றையும் குறிக்கப் பயன்படுகிறது. மறைவு மற்றும் கடப்பு நிகழ்வது போல் கதிரவ மற்றும் நிலவு மறைப்புகளும் இணைவின் போது நிகழ்கின்றன. இப்பெயர் பெரும்பாலும் கதிரவன் மற்றும் நிலவு ஆகிய இரண்டும் சந்திப்பு (புதுநிலவு) அல்லது எதிர்வு (முழுநிலவு) நிலையில் இருப்பதைக் குறிக்கவே பயன்படுத்தப்படுகிறது.

புதன் கதிரவனைக் கடந்து செல்வதை செவ்வாயில் இருந்து காணும் கியூரியோசிட்டி தரையுளவி (சூலை 3, 2014).
சூன் 3, 2014 அன்று செவ்வாயில் இருந்த கியூரியோசிட்டி தரையுளவி புதன் கோள் கதிரவனை கடந்து செல்வதைக் கண்டது. இதுவே புவியைத் தவிர்த்து மற்றொரு வான்பொருளில் முதன்முறையாகக் காணப்பட்ட கோள் கடப்பு என்பது குறிப்பிடத்தக்கது.

நிகழ்வுகள்
----------

* மறைப்பு- ஒரு பெரிய பொருள் சிறிய பொருள் முன்பு கடந்து செல்லும் போது ஏற்படுகிறது.
* கடப்பு- ஒரு சிறிய பொருள் பெரிய பொருள் முன்பு கடந்து செல்லும் போது ஏற்படுகிறது. இது வழக்கமாக நடைபெறும் போது இரண்டாம் மறைப்பு என்றும் அழைக்கப்படுகிறது.
* ஒளி மறைப்பு- ஒரு பொருள் முழுமையாக அல்லது பகுதியாக ஒருவரின் பார்வையில் இருந்து மறைக்கப்படும் போது ஏற்படுகிறது. இது கதிரவ மறைப்பு போன்று ஒரு மறைவு மூலமாகவோ அல்லது நிலவு மறைப்பு போன்று மற்றொரு பொருளின் நிழலில் கடந்து செல்வதன் மூலமாகவோ ஏற்படுகிறது.

மேற்கோள்கள்
-----------

1. ↑  Her Majesty's Nautical Almanac Office and United States Naval Observatory (2012). "Syzygy". *Glossary, The Astronomical Almanac Online*. 2013-06-15 அன்று மூலம் பரணிடப்பட்டது. 2012-09-13 அன்று பார்க்கப்பட்டது.
2. ↑  Coyle, Harold P. (2008). "Syzygy". *AccessScience*. ©McGraw-Hill Companies. May 5, 2012 அன்று பார்க்கப்பட்டது.
3. ↑  Webster, Guy (June 10, 2014). "Mercury Passes in Front of the Sun, as Seen From Mars". *நாசா*. June 10, 2014 அன்று பார்க்கப்பட்டது.
**டி. எஸ். பகவதி** என அழைக்கப்பட்ட **தென்காசி சீனிவாச பகவதி** (பிறப்பு: 1925) தமிழ்த் திரையிசைப் பின்னணிப் பாடகியும், வானொலிப் பாடகரும் ஆவார். பராசக்தி, இரத்தக்கண்ணீர், சிவகங்கை சீமை போன்ற பல திரைப்படங்களில் பாடல்களைப் பாடியுள்ளார்.

வாழ்க்கைச் சுருக்கம்
--------------------

டி.எஸ். பகவதி தமிழ்நாட்டில் தென்காசிக்கு அருகில் உள்ள இளந்தூரில் பிறந்தார். நான்காவது வகுப்பு வரை மட்டுமே படித்தார் பகவதி. பகவதியின் தந்தையின் மாற்றாந்தாயான கிருஷ்ணம்மா என்பவர் பின்னாளில் பகவதி இசை உலகில் நுழைவதற்குக் காரணமாக இருந்திருக்கிறார். பகவதிக்கு முறையான இசைப் பயிற்சி அளித்தார். தாத்தா நாராயண பாகவதர் காலாட்சேபமாகவும், பாட்டு எழுதிப் பாடுபவராகவும் இருந்ததால் சின்ன வயதிலேயே அவரது பாடல்களை வீட்டில் பாடி வந்தார் பகவதி. பகவதி திருச்சி வானொலியில் மாதம் 20 ரூபாய் சம்பளத்தில் பணியில் சேர்ந்தார். இந்தக் கால கட்டத்தில் 1942 இல் தமிழிசை இயக்கம் சூடு பெற்று வந்த நேரம் அது.

திரையுலகில்
-----------

அதே நேரம் டி. ஆர். மகாலிங்கம், ஜெயலட்சுமி சோடியாக நடித்த ஏ. வி. மெய்யப்பச் செட்டியாரின் நாம் இருவர் திரைப்படத்தில் பாடல்கள் பாடும் சந்தர்ப்பம் கிடைத்தது. ஜெயலட்சுமிக்கான பாடல்களை பகவதி பாடினார். தொடர்ந்து வேதாள உலகம், வாழ்க்கை (1949), ஓர் இரவு போன்ற படங்களில் பாடினார். சிவாஜி கணேசனின் முதல் படமான பராசக்தி திரைப்படத்தில் ஐந்து பாடல்களைப் பாடினார்.

செல்லப் பிள்ளை (1955), திலகம் போன்ற ஏ.வி.எம். இன் படங்களில் பாடல்கள் பாடியதோடு 50களின் இடைப்பகுதியில் பகவதி ஏ.வி.எம். ஐ விட்டு வெளியேறி, தனிப்பட்ட முறையில் சில திரைப்படங்களில் பாடினார். இரத்தக்கண்ணீர் படத்தில் இரண்டு பாடல்களைப் பாடினார். கண்ணதாசனின் சிவகங்கை சீமையில் "தென்றல் வந்து வீசாதோ தென்பாங்கு பாடாதோ" என்ற பிரபலமான பாடலைப் பகவதி பாடினார். இதன் பின்னர் திரையுலகை விட்டு விலகி மீண்டும் வானொலியில் பாடுவதற்குச் சென்றார்.

பகவதி பாடிய சில பாடல்கள்
------------------------

* இகவாழ்விலே ஆனந்தம் (நாம் இருவர்)
* வசந்தமும் மாலை (நாம் இருவர்)
* சோலை அழகினில் மாலை வசந்தமே துள்ளி விளையாடுதே (வேதாள உலகம், 1948)
* ஓடி விளையாடு பாப்பா (வேதாள உலகம்)
* பொல்லாதனத்தை என்ன சொல்வேன் (ஓர் இரவு)
* வாழ்வினிலே ஒளி ஏற்றும் தீபம் (பராசக்தி)
* பூமாலையே நீயே (பராசக்தி)
* தென்றல் வந்து வீசாதோ தென்பாங்கு பாடாதோ (சிவகங்கைச் சீமை)
* கனவு கண்டேன் (சிவகங்கைச் சீமை)
* விடியும் விடியும் என்றிருந்தோம் (சிவகங்கை சீமை)
* ஒளி படைத்த கண்ணினாய் வா (ரங்கூன் ராதா)
* பொருளே இல்லார்க்கு தொல்லையா (பராசக்தி)
* அழாதே பாப்பா அழாதே (பெற்ற மகனை விற்ற அன்னை)
* தட்டிப் பறித்தார் என் வாழ்வை (ரத்தக்கண்ணீர்)

உசாத்துணை
---------

* திரையிசை மேதைகள், தொகுப்பு: மோனா, வீரகேசரி, செப்டம்பர் 25, 2011
**திருவேட்களம் பாசுபதேஸ்வரர் கோயில்** தமிழ்நாட்டில் கடலூர் மாவட்டம், திருவேட்களம் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பதினெட்டாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் பாசுபதேஸ்வரர், நல்லநாயகி சன்னதிகளும், விநாயகர், நவகிரகம், சொக்கநாதர், மீனாட்சி, மகாலட்சுமி, துர்க்கை, சண்டிகேசுவரர் உபசன்னதிகளும் உள்ளன. இங்குக் கோயில் குளம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி நான்கு காலப் பூசைகள் நடக்கின்றன. மாசி மாதம் மகாசிவராத்திரி முக்கிய திருவிழாவாக நடைபெறுகிறது. வைகாசி மாதம் வைகாசி விசாகம் திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**டி. ஏ. மதுரம்** (1918 -1974) தமிழ்த் திரைப்பட நகைச்சுவை நடிகையும் பாடகியும் ஆவார். 

என். எஸ். கிருஷ்ணன் &   
**டி.ஏ. மதுரம்** (பைத்தியக்காரன்1947)
திருச்சியில் 1918ஆம் ஆண்டு ஒரு கலைக்குடும்பத்தில் பிறந்தார். அவரது கணவர் கிருஷ்ணன் திரை அறிமுகம் பெற்ற 1935லேயே தனிப்பட்ட முறையில் மதுரமும் திரைப்படங்களில் அறிமுகம் ஆனார். அப்போது அவர் பெயர் டி.ஏ. மதுரம் அல்ல, "டி. ஆர். ஏ. மதுரம்". இவரது முதல் திரைப்படம் ரத்னாவளி (1935). திருப்பூர் டாக்கீஸ் லிமிடெட் புனேவில் எடுத்த படம் ‘வசந்தசேனா'வில் (1936) கிருஷ்ணனுடன் முதன்முதலாக நடித்தார். அதன் பின்பு அவரின் இணையாகவே நடித்தார். நகைச்சுவையை சினிமா காட்சிகளாக மட்டுமின்றி பாடல்களாகவும் அமைக்க முடியும் என தனது கணவருடன் நிரூபித்தவர். சொந்த குரலில் பல பாடல்களை பாடியுள்ளார்.

மதுரம், மே 23, 1974இல் காலமானார்.

நடித்த திரைப்படங்கள்
--------------------

1. ரத்னாவளி (1935)
2. பக்த துளசிதாஸ் (1937)
3. அம்பிகாபதி (1937)
4. மாயா மச்சீந்திரா (1939)
5. ராமலிங்க சுவாமிகள் (1939)
6. பிரகலாதா (1939)
7. நவீன விக்ரமாதித்தன் (1940)
8. அசோக் குமார் (1941)
9. ஆர்யமாலா (1941)
10. கண்ணகி (1942)
11. மனோன்மணி (1942)
12. சிவகவி (1943)
13. மங்கம்மா சபதம் (1943)
14. ஹரிதாஸ் (1944)
15. பூம்பாவை (1944)
16. பர்த்ருஹரி (1944)
17. பைத்தியக்காரன் (1947)
18. சந்திரலேகா (1948)
19. நல்ல தம்பி (1949)
20. ரத்னகுமார் (1949)
21. மங்கையர்க்கரசி (1949)
22. இன்பவல்லி (1949)
23. பாரிஜாதம் (1950)
24. லைலா மஜ்னு (1950)
25. வனசுந்தரி (1951)
26. பணம் (1952)
27. வேதவதி அல்லது சீதா ஜனனம்

\*(முழுமையான பட்டியல் அல்ல)

மறைவு
-----

மதுரம், மே மாதம் 23 ஆம் தேதி 1974ஆம் ஆண்டு காலமானார்.

மேற்கோள்கள்
-----------

1. ↑  *பேசும் படம்*: பக். 64. யூன் 1949.
புண்ணியமூர்த்தி சத்தியமூர்த்தி
**புண்ணியமூர்த்தி சத்தியமூர்த்தி** (அக்டோபர் 30, 1972 - பெப்ரவரி 12, 2009) புலம்பெயர் வாழ் தமிழ் மக்களால் நன்கு அறியப்பட்ட வன்னியைச் சேர்ந்த அரசியல் ஆய்வாளரும் ஊடகவியலாளரும் ஆவார். இவர் முல்லைத்தீவு மாவட்டத்தில் உள்ள தேவிபுரத்தில் இலங்கைப் படையினரின் எறிகணைத் தாக்குதலில் படுகாயமுற்று இறந்தார்.

வாழ்க்கைக் குறிப்பு
-------------------

யாழ்ப்பாண மாவட்டம், மண்டைதீவைப் பூர்வீகமாகக் கொண்ட இவர், பொலன்னறுவை மாவட்டம், மன்னம்பிட்டியில் பிறந்து வளர்ந்து பின்னர் யாழ்ப்பாணத்தில் வாழ்ந்து தனது பல்கலைக்கழக கல்வியை தொடர்ந்தார்.

அத்துடன், ஊடகத்துறையில் 1990-களில் ஈடுபடத் தொடங்கிய இவர், தொடக்க காலத்தில் புலிகளின் குரலில் நிகழ்ச்சி எழுதுதல் மற்றும் "வெளிச்சம்" சஞ்சிகை உள்ளிட்ட அச்சு ஊடகங்களில் கவிதைகள், சிறுகதைகளை எழுதி வந்தார். 1990-களின் பிற்பகுதியில் அரசியல் மற்றும் படைத்துறை ஊடகப்பணியில் ஈடுபட்டார்.

ஈழநாதத்தில் படைத்துறை பத்தியை எழுதி வந்த இவர், ஈழநாடு பத்திரிகையில் ஊடகவியலாளராக செயற்பட்டு அரசியல் படைத்துறை ஆய்வுகளையும் எழுதி வந்தார்.

ஓயாத அலைகள்-3 நடவடிக்கையில் மீட்கப்பட்ட நிலப்பகுதிகளின் பதிவுகளை இவர் திறம்பட செய்தார். தொடர்ந்து, 2003 ஆம் ஆண்டு தொடக்கம் தாயகத்தில் இருந்து ஈழத்து நிலைமைகளை புலம்பெயர் ஊடகங்களுக்கு தொலைக்காட்சிகள், மற்றும் வானொலிகள் வழியாகவும் அச்சு ஊடகங்கள் வழியாகவும் இணைய ஊடகங்கள் வழியாகவும் வெளியிட்டு வந்தார்.

நாட்டுப்பற்றாளர் விருது
-----------------------

படையினரின் எறிகணைத் தாக்குதலில் படுகொலை செய்யப்பட்ட ஊடகவியலாளர் புண்ணியமூர்த்தி சத்தியமூர்த்திக்கு நாட்டுப்பற்றாளர் விருது வழங்கி விடுதலைப் புலிகள் மதிப்பளித்தனர்.

மேற்கோள்கள்
-----------

1. ↑  "ஊடகவியலாளர் சத்தியமூர்த்தி மரணம் (தமிழ்வின்)". 2009-02-15 அன்று மூலம் பரணிடப்பட்டது. 2009-02-14 அன்று பார்க்கப்பட்டது.
2. ↑  "ஊடகவியலாளர் சத்தியமூர்த்தி நாட்டுப்பற்றாளராக விடுதலைப் புலிகளால் மதிப்பளிப்பு". 2009-02-15 அன்று மூலம் பரணிடப்பட்டது. 2009-02-14 அன்று பார்க்கப்பட்டது.

வெளி இணைப்புகள்
---------------

* புலம்பெயர் மக்களால் நன்கு அறியப்பட்ட ஊடகவியலாளர் சத்தியமூர்த்தி மரணம் - புதினம்
**ஜேன் கோம்** ( Jan Koum 24 பிப்பிரவரி 1976) என்பவர் அமெரிக்காவைச் சேர்ந்த கணினி நிரலரும் இணைய புதுப் புனைவரும் ஆவார். வாட்சப் என்னும் செய்தி பரிமாற்ற செயலியைப் பிரையன் ஆக்டனுடன் இணைந்து உருவாக்கியவர். வாட்ஸ்ஆப் நிறுவனத்தை பேஸ்புக் நிறுவனத்தினர் 19.3 பில்லியன் அமெரிக்க டாலர் விலை கொடுத்து 2014 இல் கையகப்படுத்தினர்.

வாழ்க்கைக் குறிப்புகள்
----------------------

ஜேன் கோம் உக்ரைனில் ஒரு யூத ஏழைக் குடும்பத்தில் பிறந்தார். தாம் 16 அகவையில் இருக்கும்போது கோம் தம் தாயுடன் உக்ரைனிலிருந்து அமெரிக்காவில் குடியேறினார். வறுமையின் காரணமாக வணிகக் கடைகளில் தரையைத் துப்புரவு செய்யும் வேலையைச் செய்தார். வறுமையில் உழலும் ஏழைகளுக்கு வழங்கப்படும் சலுகை உணவுப் பொருள்களைப் பெற்று வாழ்ந்தார். யாகூ குழுமத்தில் ஒன்பது ஆண்டுகள் பணி செய்தார். 
தமது 18 ஆம் அகவையில் கணினி நிரலாக்கம் செயவதில் ஆர்வம் காட்டினார்  சான் ஜோஸ் மாநில பல்கலைக் கழகத்தில் சேர்ந்து படித்தார்.

எர்னஸ்ட் அண்ட் யங் என்ற குழுமத்தில் பணியாற்றிய போது, பிரியன் ஆக்டன் என்பவரைச் சந்தித்து இருவரும் நண்பர்கள் ஆனார்கள். யாகூ குழுமத்திலிருந்து இருவரும் விலகி தென் அமெரிக்காவில் ஓராண்டு 
பயணம் செய்தார்கள். முகநூல் குழுமத்தில் பணியில் இணைய இருவரும் விண்ணப்பம் செய்தனர். 
ஆனால் விண்ணப்பம் ஏற்கப்படவில்லை  அதன் பின்னர் 2009 சனவரியில் கோம் ஐபோன் ஒன்று வாங்கினார். அந்நிகழ்ச்சி வாட்சப் தொடங்குவதற்கான எண்ணத்தையும் திட்டத்தையும் வகுக்க ஏதுவாக அமைந்தது. 2009 பிப்பிரவரியில்  கலிபோர்னியாவில்  ஜென் கோம் தம் நண்பர் பிரியன் ஆக்டனுடன் இணைந்து வாட்சப் குழுமத்தைத் தொடங்கினார்.

வாட்சப் மற்றும் முகநூல்
-----------------------

வாட்சப் குறுகிய காலத்தில் உலக  மக்களிடையே விரைவாகப் பயன்பாட்டுக்கு வந்ததைக் கவனித்த முக நூல் உரிமையாளர் மார்க் சக்கர்பெர்க், ஜேன் கோமை 2012 ஆம் ஆண்டில் சந்தித்தார்.
பல சந்திப்புகளுக்குப் பிறகு 19 பில்லியன் டாலர் விலைக்கு வாட்சப் பங்குகளை வாங்குவதாக முக நூல் அறிவித்தது.

மேற்கோள்
--------

1. ↑
2. ↑  "Why WhatsApp's Founder Hates Being Called An Entrepreneur". 2016-07-22 அன்று பார்க்கப்பட்டது.
3. ↑  "WhatsApp Founder Jan Koum's Jewish Rags-to-Riches Tale". *The Jewish Daily Forward*. Reuters. 20 February 2014.. பார்த்த நாள்: 1 March 2014.
4. ↑  Olson, Parmy (2009-02-24). "Exclusive: The Rags-To-Riches Tale Of How Jan Koum Built WhatsApp Into Facebook's New $19 Billion Baby". Forbes.. பார்த்த நாள்: 2014-02-20.
5. ↑  "Facebook acquires WhatsApp in massive deal worth $19 billion - ABC News (Australian Broadcasting Corporation)". Abc.net.au. 2014-02-20 அன்று பார்க்கப்பட்டது.
6. ↑  "WhatsApp Founders Are Low Key — And Now Very Rich". Mashable.com. 2013-10-26. 2014-02-20 அன்று பார்க்கப்பட்டது.
7. ↑  "WhatsApp's Founder Goes From Food Stamps to Billionaire". Bloomberg News. February 20, 2014 அன்று பார்க்கப்பட்டது.
8. ↑  Wood, Zoe (February 20, 2014). "Facebook turned down WhatsApp co-founder Brian Acton for job in 2009". *The Guardian*.. பார்த்த நாள்: 21 February 2014.
**திருவருணைத் தனிவெண்பா** என்றும் **தனிவெண்பாமாலை** என்றும் வழங்கப்படும்  தமிழ் நூல் 16 ஆம் நூற்றாண்டில் வாழ்ந்த குகை நமச்சிவாயர் இயற்றிய நூல்களில் ஒன்று. அருணை என்பது அண்ணாமலை என்னும் திருவண்ணாமலை.

பாடல் - எடுத்துக்காட்டு
-----------------------

(பொருள் நோக்கில் சொற்பிரிப்பு செய்யப்பட்டுள்ளது.)

1

வீடு தரும் சோணகிரி வித்தகனார் சத்தியுடன்
நீடு தேர் ஏறி அவர் நிற்கின்றார் - ஓடு
வடம் பிடிக்க வாருங்கள் வந்தவர்க்கு முத்தி
இடம் கிடைக்கும் பாருங்கள் இன்று.
இந்தப் பாடல் பிற்காலத்தில் பிள்ளைப் பெருமாள் ஐயங்கார் பாடிய பாடலோடு ஒப்புநோக்கத் தக்கது. 

2

மானமிலி பொய்யன் மனங்கள் இலாத புத்தி
ஈனன் இவன் என்றும் இகழாதே - ஞான
உருவே அருணகிரி ஓம் நமசிவாய
குருவே எனை ஆண்டு கொள்.

அடிக்குறிப்பு
-------------

1. ↑  மு. அருணாசலம் (முதல் பதிப்பு 1976, திருத்தப்பட்ட பதிப்பு 2005). *தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம்*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 165.
2. ↑  இவர் இயற்றிய அருணகிரி வெண்பா அந்தாதி என்னும் நூல் வேறு.
3. ↑  
ஒன்றும் அறியாத ஊமர்காள், தென் அரங்கர்
இன்று திருத்தேரில் ஏறினார் - நின்று
வடம் பிடிக்க வாருங்கோள் வைகுந்த நாட்டில்
இடம் பிடிக்க வேண்டுவீர் இங்கு
**எம்மா கோல்ட்மன்** (Emma Goldman - ஜூன் 27, 1869 – மே 14, 1940) அவரது அரசியல் செயற்பாடுகள், பேச்சு, எழுத்து என்பவற்றுக்காக அறியப்பட்ட ஒரு அரசின்மைவாதி ஆவார். இவரது ஆதரவாளர்கள் இவரை "சுதந்திரமான சிந்தனை"களைக் கொண்ட ஒரு போராளி என்றும், எதிர்ப்பாளர்கள் இவரை அரசியல் நோக்கங்களுக்காகக் கொலைகளையும் வன்முறைப் புரட்சிகளையும் தூண்டிவிடுபவர் என்றும் கூறினர்.

பிறப்பு , ஆரம்ப வாழ்க்கை
------------------------

இவர் அக்காலத்து ரஷ்யப் பேரரசின் ஒரு பகுதியாக இருந்த லித்துவேனியாவின் கௌனாஸ் (Kaunas) என்னும் இடத்தில், ஒரு மரபுவாத யூதக் குடும்பத்தில் பிறந்தார். இவருக்கும் இவரது தந்தையாருக்கும் இடையேயான தொடர்பு வன்முறை சார்ந்ததாக இருந்தது. கொனிக்ஸ்பர்க்கில் இவர் பள்ளிக்குச் சென்று கல்வி கற்றாலும், குடும்பம் சென் பீட்டர்ஸ்பர்க்குக்கு இடம் பெயர்ந்தபோது இவர் படிப்பைத் தொடரத் தந்தை இடமளிக்கவில்லை. எனினும் எம்மா தீவிரமாக வாசித்து அக்காலத்து அரசியல் நிலைமைகள் பற்றிய தனது அறிவை வளர்த்துக் கொண்டார்.இவருக்குப் பதினாறு வயதாக இருந்தபோது, தனது சகோதரியான ஹெலனாவுடன் அமெரிக்காவுக்குச் சென்ற எம்மா அங்கே நியூ யார்க்கில் உள்ள ரோச்செஸ்டரில் குடியேறினார். 1887ல் திருமணமாகிச் சிறிது காலம் வாழ்ந்த அவர் கணவனுடன் மணமுறிவு செய்துவிட்டு நியூ யார்க் நகரத்துக்குச் சென்றார்.

அரசியல் வாழ்க்கை
----------------

அரசின்மைவாதத்தால் ஈர்க்கப்பட்ட எம்மா, ஜொஹான் மோஸ்ட் என்பவரின் தூண்டுதலால் மேடைப் பேச்சுக்களில் ஈடுபட்டார். சிறந்த விரிவுரையாளரான இவர் ஆயிரக் கணக்கானவர்களைத் தன்பால் ஈர்த்தார். அரசின்மைவாதியும், எழுத்தளருமான அலெக்சாண்டர் பேர்க்மன், எம்மாவின் காதலரானார். இவருடன் வாழ்க்கை முழுவதும் நெருக்கமான தொடர்புகளைப் பேணி வந்ததுடன் நல்ல தோழராகவும் விளங்கினார். தமது கொள்கைகளுக்கான ஒரு பிரசார உத்தியாக ஹென்றி கிளே ஃபிரிக் என்பவரைக் கொல்வதற்கு இருவரும் திட்டமிட்டனர். இம் முயற்சியிலிருந்து பிரிக் உயிர் தப்பினாலும், பேர்க்மனுக்கு 22 ஆண்டுகள் சிறைத் தண்டனை கிடைத்தது. தொடர்ந்து வந்த ஆண்டுகளில், கலகங்களைத் தூண்டியமை, குடும்பக் கட்டுப்பாடு தொடர்பான பிரசுரங்களை வழங்கியது போன்ற குற்றங்களுக்காகப் பல தடவைகள் சிறை சென்றார். 1906 ஆம் ஆண்டில் கோல்ட்மன் "புவித் தாய்" (Mother Earth) என்னும் அரசின்மைவாதச் சஞ்சிகை ஒன்றை நிறுவினார்.

1917 ஆம் ஆண்டில் கட்டாயப் படைத்துறைச் சேவையில் மக்கள் இணைவதைத் தடுக்க முயன்றமைக்காக கோல்ட்மனுக்கும், பேர்க்மனுக்கும் இரண்டு ஆண்டுகள் சிறைத் தண்டனை கிடைத்தது. இவர்கள் விடுதலை அடைந்ததும், இவர்களும் மேலும் பல நூற்றுக் கணக்கானோரும் கைது செய்யப்பட்டு ரஷ்யாவுக்கு நாடு கடத்தப்பட்டனர். தொடக்கத்தில் போல்ஷ்விக் புரட்சிக்கு ஆதரவாக இருந்த இவர், விரைவிலேயே சோவியத் அரசின் வன்முறைகளையும், சுதந்திரமான குரல்களை நசுக்குவதையும் கண்டித்துக் குரல் கொடுத்தார். 1923 ஆம் ஆண்டில் தனது பட்டறிவுகள் பற்றிய *ரஷ்யாவில் எனது Disillusionment* *(My Disillusionment in Russia)* என்னும் நூலை எழுதினார். இங்கிலாந்து, கனடா, பிரான்ஸ் ஆகிய நாடுகளில் வாழ்ந்தபோது "எனது வாழ்க்கையை வாழ்தல்" (Living My Life) என்னும் தனது தன்வரலாற்று நூலை எழுதினார். ஸ்பெயினில் நடந்த உள்நாட்டுப் போரில் கலந்து கொள்வதற்காக எம்மா அங்கு சென்றார்.

இறப்பு
------

1940 மே 14 ஆம் தேதி இவர் டொரான்டோவில் காலமானார்.

மேற்கோள்கள்
-----------

1. ↑  Diggs, Nancy Brown (1998). *Steel Butterflies: Japanese Women and the American Experience*. Albany: State Univ. of New York Press. பக். 99. பன்னாட்டுத் தரப்புத்தக எண்:0791436233.. "Like other radicals of the time, Noe Itō was most influenced by none other than Emma Goldman."
**புதிய ஊடகம்** (New media) என்பது தற்காலத்தில் வளர்ச்சி பெற்று வரும் கணிமயப்படுத்தப்பட்ட, எண்மிய, பிணைக்கப்பட்ட தகவல் அமைப்பையும், தொடர்பாடல் தொழில்நுட்பத்தையும் குறிக்கிறது. சிறப்பாக இணையம் (வலைத்தளம், கணினி விளையாட்டு, மனித-கணினி தொடர்பு, புதிய ஊடக கலை, சமூக வலைப்பின்னல்கள், வலைப்பதிவு, மெய்நிகர் உலகம்) போன்றவை புதிய ஊடகங்களாக கருதப்படுகின்றன. தொலைக்காட்சி நிகழ்ச்சி, முழு நீளத் திரைப்படம், இதழ், நூல் (எழுத்துப் படைப்பு) போன்றவை புதிய ஊடகங்களாகக் கருதப்படுவதில்லை. விக்கிபீடியா என்பது ஒரு ஆன்லைன் கலைக்களஞ்சியம் புதிய ஊடகங்களுக்கு ஒரு சிறந்த எடுத்துக்காட் டு ஆகும். சமூக ஊடகம் அல்லது முகநூல் மற்றும் டுவிட்டர் போன்ற சமூக வலைத் தள சேவைகள் புதிய ஊடகங்களின் மற்றொரு எடுத்துக்காட்டு, இதில் பெரும்பாலான பயனர்களும் பங்கேற்பாளர்கள்.

மேற்கோள்கள்
-----------

1. ↑  Leinonen, Teemu (2010). *Designing Learning Tools. Methodological Insights.*. Helsinki: Aalto University School of Art and Design. பன்னாட்டுத் தரப்புத்தக எண்:978-952-60-0031-2. .
2. ↑  Manovich, Lev. "New Media From Borges to HTML". *The New Media Reader*. Ed. Noah Wardrip-Fruin & Nick Montfort. Cambridge, Massachusetts, 2003. 13–25. ISBN 0-262-23227-8
பண்டிகைக் காலங்களிலும் சிறப்பு நாள்களிலும் கூட்ட நெரிசலைக் குறைப்பதற்காகத் தென்னக இரயில்வே **சுவிதா தொடருந்துகளை** (Suvidha Trains) அறிமுகம் செய்துள்ளது. இத்திட்டத்தின்படி, 14 ஆகத்து 2015 முதல் சென்னை எழும்பூர் – திருநெல்வேலி, செண்ட்ரல் – எறணாகுளம் இடையே சுவிதா சிறப்புத் தொடருந்துகள் இயக்கப்படுகின்றன.

சுவிதா தொடருந்துகளில் அனைத்து வகை முதல் வகுப்புப் பெட்டிகள், பொதுப் பெட்டிகள், இரண்டாம் வகுப்பு அமரும் பெட்டிகள் இல்லை.

சுவிதா தொடருந்துக்கான முன்பதிவு மையங்களிலும் இணையவழியாகவும் முன்பதிவு செய்யலாம். சுவிதா தொடருந்துகளில் பயணம் செய்யக் காத்திருப்பு பயணச்சீட்டு வழங்குவது இல்லை. உறுதி செய்யப்பட்ட, படுக்கை உறுதி செய்யப்பட்ட முன்பதிவுப் பயணச்சீட்டுகள் (ஆர். ஏ. சி.) மட்டும் வழங்கப்படும்..

முன்பதிவுக் காலம் பயண நாள்களிலிருந்து குறைந்தது 10 நாள்கள் முதல் கூடியது 30 நாள்களுக்குள் இருக்கும். அதிகபட்ச பயணக் கட்டணம் வழக்கமான கட்டணத்தை விடக் கூடியதாக, அதாவது தட்கல் கட்டணத்துக்கு இணையாக இருக்கும்.

மேற்கோள்கள்
-----------

1. ↑
2. ↑
3. ↑  "Railways Decide to Run Suvidha Trains". 2016-03-05 அன்று மூலம் பரணிடப்பட்டது. 2015-07-18 அன்று பார்க்கப்பட்டது. Unknown parameter `|=` ignored (உதவி)

வெளி இணைப்புகள்
---------------

* சென்னை - திருநெல்வேலி இடையே விரைவில் சுவிதா சிறப்பு ரயில்கள் இயக்கம்
* சென்னை - திருநெல்வேலிக்கு "சுவிதா' சிறப்பு ரயில் இயக்கம்